ชวนเชิญรับตรา ไทยซีเลกต์ ดึงเชื่อมั่นคุณภาพอาหารไทย
นายวุฒิไกร ลีวีระพันธุ์ อธิบดีกรมพัฒนาธุรกิจการค้า เปิดเผยว่า ในปีนี้ กรมได้ดำเนินโครงการส่งเสริมร้านอาหารไทยให้ได้รับตราสัญลักษณ์ Thai SELECT (ไทยซีเลกต์) ต่อเนื่องเป็นปีที่ 3 เพื่อยกระดับมาตรฐานคุณภาพร้านอาหารไทยให้มีคุณภาพ สามารถสร้างมูลค่าทางเศรษฐกิจให้ประเทศได้มากขึ้นภายใต้ตราสัญลักษณ์ Thai SELECT โดยเปิดรับสมัครร้านอาหาร เพื่อขอใช้ตราสัญลักษณ์ 3 ประเภท คือ Thai SELECT PREMIUM สำหรับร้านอาหารไทยที่มีคุณภาพยอดเยี่ยม ตกแต่งร้านสวยงาม มีบริการที่เป็นเลิศ Thai SELECT ร้านอาหารที่มีคุณภาพเยี่ยม ขายอาหารไทยต้นตำรับ คุณภาพดี Thai SELECT UNIQUE ร้านอาหารคุณภาพเยี่ยม มีรายการอาหารไทยที่เป็นอัตลักษณ์ของท้องถิ่นเกณฑ์คัดเลือกเพื่อให้ได้รับตราสัญลักษณ์ ร้านอาหารต้องมีคุณสมบัติ อาทิ มีรายการอาหารไทย 80% ของรายการอาหารทั้งหมด ตกแต่งบรรยากาศ ใช้วัตถุดิบเครื่องปรุงอาหารแบบไทย ปรุงอาหารได้ตามมาตรฐานกรรมวิธีการปรุงแบบไทย ใช้วัตถุดิบและเครื่องปรุงของไทย เปิดให้บริการมาแล้ว 6 เดือน อายุการใช้ตราสัญลักษณ์มีอายุ 3 ปี หากร้านประสงค์จะต่ออายุ ต้องยื่นใบสมัครขอต่อก่อนวันหมดอายุ 3 เดือน ผู้ที่ได้ตราสัญลักษณ์ จะได้รับประกาศนียบัตร และผู้สมัครต้องผ่านการตรวจสอบ รวมทั้งการให้คะแนนโดยกรรมการ หรือผู้แทนที่ได้รับมอบหมายจากกรมพัฒนาธุรกิจการค้า สามารถสมัครได้ผ่านเว็บไซต์ www.dbd.go.thจนถึงวันที่ 30มิ.ย.นี้.
กรมพัฒนาธุรกิจการค้า ได้ดำเนินโครงการส่งเสริมร้านอาหารไทยให้ได้รับตราสัญลักษณ์ Thai SELECT (ไทยซีเลกต์) ต่อเนื่องเป็นปีที่ 3 เพื่อยกระดับมาตรฐานคุณภาพร้านอาหารไทยให้มีคุณภาพ
Thai SELECT,ไทยซีเลกต์,มาตรฐานคุณภาพร้านอาหารไทย,ร้านอาหาร,ร้านอาหารไทย,คัดเลือกร้านอาหาร,ข่าววันนี้